Fred Grim

Fred Grim (s. 17. elokuuta 1965 Amsterdam, Alankomaat) on alankomaalainen entinen jalkapallomaalivahti ja nykyinen jalkapallovalmentaja. Kesästä 2023 lähtien hän on toiminut FC Emmenin päävalmentajana.

Ura pelaajana

Grim aloitti uransa JOS Watergraafsmeerin juniorijoukkueessa, josta siirtyi Ajaxin organisaatioon jo juniori-ikäisenä. Hän nousi Ajaxin edustusjoukkueeseen kaudella 1986/87, mutta siirtyi kauden aikana lainalle SC Cambuuriin.Oscar Zijlstra: “Ik heb een schitterende tijd gehad. Toch had er meer ingezeten” Kentudezenog.nl. Julkaistu 20.11.2011. Viitattu 18.1.2023.  Lainapesti muuttui pysyväksi siirroksi.Spieler: Fred Grim Transfermarkt. Viitattu 18.1.2023.  Grim otti asemansa Cambuurin ykkösmaalivahtina ja pelasi Cambuurin maalilla 272 ottelua, kunnes siirtyi kesällä 1994 takaisin Ajaxiin. Ajaxissa hän oli Edwin van der Sarin kakkosmaalivahtina, kunnes tämä siirtyi vuonna 1999 Juventukseen. Kokeneesta Grimistä tuli tämän myötä Ajaxin ykkösmaalivahti ja hän edusti seuraa lopulta 101 ottelussa, kunnes lopetti pelaajauransa Ajaxissa vuonna 2002.'Fred Grim kan lief zijn, maar ook keihard' AD.nl. Julkaistu 27.3.2017. Viitattu 18.1.2023. 2002: Golden goal brengt Ajax de dubbel Toto KNVB Beker. Viitattu 18.1.2023. 

Saavutukset pelaajana

 Mestarien liiga: 1995
 Alankomaiden mestaruus (4): 1995, 1996, 1998, 2002
 Alankomaiden cup (3): 1998, 1999, 2002
 Alankomaiden supercup (2): 1995, 2002

Ura valmentajana

Pelaajauransa jälkeen Grim siirtyi valmentajaksi. Hän toimi Ajaxin organisaatiossa juniorivalmentajana ja Jong Ajaxissa John van den Bromin apuvalmentajana.Amstel Cup-avontuur Jong Ajax voorbij vi.nl. Julkaistu 7.8.2004. Viitattu 18.1.2023.  Maaliskuussa 2005 hän siirtyi edustusjoukkueen valmennustiimiin maalivahtivalmentajaksi.Ajax verlengt contract met Fred Grim voetblatrainer.nl. Julkaistu 23.3.2005. Viitattu 18.1.2023.  

Grim jätti Ajaxin kauden 2006/07 jälkeen ja siirtyi Sparta Rotterdamin apuvalmentajaksi.Fred Grim wordt assistent-trainer bij Sparta Soccernews. Julkaistu 26.3.2007. Viitattu 18.1.2023.  Hän työskenteli seurassa kaksi kautta, kunnes palasi Ajaxiin juniorijoukkueen apuvalmentajaksi kesällä 2009.Grim assistent bij Jong Ajax Het Parool. Julkaistu 23.6.2009. Viitattu 18.1.2023.  Vuosina 2010–2012 hän toimi Ajaxin U19-joukkueen valmentajana. Grim suoritti valmentajatutkinnon helmikuussa 2010.Kluivert en Bergkamp krijgen diploma nos.nl. Julkaistu 15.2.2010. Viitattu 18.1.2023. 

Lokakuussa 2012 Grim debytoi päävalmentajana aikuisten tasolla, kun hänestä tuli Eerste Divisiessä pelanneen Almere Cityn päävalmentaja.Fred Grim nieuwe trainer Almere City FC Omroep Flevoland. Julkaistu 11.10.2012. Viitattu 18.1.2023.  Grim toimi Almeren päävalmentajana kesään 2015 saakka, kunnes siirtyi Alankomaiden alle 21-vuotiaiden maajoukkueen päävalmentajaksi.Fred Grim nieuwe bondscoach Jong Oranje AD.nl. Julkaistu 22.6.2015. Viitattu 18.1.2023.  Syyskuussa 2016 hän jätti tehtävänsä ja siirtyi Danny Blindin apuvalmentajaksi Alankomaiden A-maajoukkueeseen.Fred Grim named Netherlands assistant Football-Oranje. Julkaistu 23.9.2016. Viitattu 18.1.2023.  Blindin saatua potkut maaliskuussa 2007 Grimistä tuli väliaikaisesti maajoukkueen päävalmentaja.Danny Blind sacked as Netherlands head coach SkySports. Julkaistu 27.3.2017. Viitattu 18.1.2023.  Toukokuusta marraskuuhun 2017 hän toimi Dick Advocaatin puvalmentajana maajoukkueessa. Yhteistyö jatkui joulukuussa 2017 Sparta Rotterdamissa, johon Advocaat siirtyi päävalmentajaksi ja Grim apuvalmentajaksi.Grim: Ik heb bij Oranje heel fijn met Dick samengewerkt De Gelderlander. Julkaistu 27.12.2017. Viitattu 18.1.2023. 

Päävalmentajatehtäviin Grim palasi kesällä 2018, kun hänestä tuli RKC Waalwijkin päävalmentaja.Fred Grim nieuwe trainer RKC Waalwijk nu.nl. Julkaistu 8.7.2018. Viitattu 18.1.2023.  Hän nosti seuran Eredivisieen kauden 2018/19 päätteeksi.RKC keert na knotsgekke wedstrijd in Deventer terug in eredivisie nos.nl. Julkaistu 28.5.2019. Viitattu 18.1.2023.  Kaudella 2019/20 joukkue juuttui Eredivisien jumboksi, mutta sarjapaikka pelastui, kun liigakausi keskeytettiin ennenaikaisesti koronpandemian vuoksi.Coronavirus and sport: Eredivisie cancelled because of pandemic BBC Football. Julkaistu 25.4.2020. Viitattu 18.1.2023.  

Grim siirtyi kaudeksi 2021/22 Waalwijkista Willem II:n päävalmentajaksi.Willem II presenteert Grim als nieuwe trainer vi.nl. Julkaistu 28.5.2021. Viitattu 18.1.2023.  Hän sai potkut seurasta maaliskuussa 2022, kun joukkue oli vajonnut Eredivisien putoamiskamppailuun.Struggling Willem II sack Grim Football-Oranje. Julkaistu 8.3.2022. Viitattu 18.1.2023. 

Kesäkuussa 2023 Grim palasi valmennsutehtäviin FC Emmenin päävalmentajana.Trainer Grim keert terug op Nederlandse velden bij gedegradeerd Emmen

Saavutukset valmentajana

 U19 Alankomaiden mestaruus: 2011, 2012
 Eerste Divisie
nousukarsintojen voitto: 2019

Lähteet

Luokka:Alankomaalaiset jalkapallomaalivahdit
Luokka:Alankomaalaiset jalkapallovalmentajat
Luokka:Vuonna 1965 syntyneet
Luokka:Elävät henkilöt